
DR 30.6.2009  

 
 

43 

12.49 tgh. 

Menteri di Jabatan Perdana Menteri [Dato’ Seri Mohamed Nazri bin Abdul 
Aziz]:  [Ketawa] Pasal dua-dua yang bertanya tu, secara kebetulan pelajar dari Kolej 
Melayu Kuala Kangsar, sama dengan saya. Seorang prefect, seorang kena jambulah.  

Jadi, Yang Berhormat semua, semua pelantikan, amalan di negara Constitutional 
Monarchy, amalan kita, Constitutional Monarchy dan Constitutional Democracy. 
Sememangnya ada perimbangan apa yang ada kuasa pada Yang di-Pertuan Agong dan 
apa yang ada kuasa kepada Perdana Menteri.  

■ 1250 

Dari segi pelantikan, pelantikan itu dibuat oleh Yang di-Pertuan Agong atas nasihat 
Perdana Menteri. Maka kalau pelantikan itu berbentuk demikian, maka pembatalan juga 
adalah berbentuk demikian. Kemudian, cadangan ini sebenarnya kita tidak bersetuju dan 
ditolak atas hujah-hujah yang telah saya berikan sebentar tadi. Saya cuma hendak 
menambah iaitu Yang di-Pertuan Agong mempunyai kuasa di bawah undang-undang untuk 
melantik pesuruhjaya. Maka baginda sewajarnyalah mempunyai kuasa untuk membatalkan 
sesuatu pelantikan mengikut budi bicaranya atau the right to hire and fire. Itu biasa. Jadi, 
sebelum saya duduk Tuan Yang di-Pertua, saya hendak meraikan wakil-wakil daripada 
Parlimen Padang Rengas... [Tepuk] Telah datang untuk menyokong Ahli Parlimennya 
dalam membentang dan mempertahankan rang undang-undang. Terima kasih.  

 Tuan Pengerusi [Datuk Dr. Haji Wan Junaidi Tuanku Jaafar]: Terima kasih. 
Sebelum saya minta Majlis bersetuju, saya beritahu kepada Yang Berhormat Tumpat 
bahawa pembezaan warna itu tadi kita putuskan pada Mesyuarat hujung tahun lepas. 
Apabila didapati ada sedikit kekeliruan di kalangan Ahli-ahli Yang Berhormat kerana kertas-
kertas usul yang tidak berbeza, semua sama warna. Jadi, pihak pentadbiran bersetuju 
supaya kita cuba membezakan usul-usul yang berasingan supaya tidak mengelirukan Ahli-
ahli Yang Berhormat. Ini cuba menolong dan membantu Ahli-ahli Yang Berhormat. Itu 
tujuannya yang sebenar. Jadi, tidak ada apa-apa Yang Berhormat. Walau bagaimanapun, 
saya akan beri balik kepada Setiausaha. Terima kasih.  

 Ahli-ahli Yang Berhormat, masalahnya ialah bahawa pindaan yang dicadangkan 
oleh Yang Berhormat Sungai Siput dalam Kertas Pindaan hendaklah disetujukan.  

Pindaan dikemuka bagi diputuskan; dan tidak disetujukan 

Fasal-fasal 7 dan 8 diperintahkan jadi sebahagian daripada rang undang-undang. 

 

Fasal-fasal 9 hingga 21 [Pindaan]  

Puan Fong Po Kuan [Batu Gajah]: Tuan Yang di-Pertua, saya hendak bahas ya. 

Tuan Pengerusi [Datuk Dr. Haji Wan Junaidi Tuanku Jaafar]: Ada? 

12.52 tgh. 

Puan Fong Po Kuan [Batu Gajah]: Ya. Terima kasih Tuan Yang di-Pertua. Saya 
ingin rujuk kepada fasal 16.  

Saya rasa saya juga sama prihatin kerana jawab berkenaan anggota 
Jawatankuasa Aduan ini. Ia adalah senyap berkenaan kelayakan, syarat-syarat, 
pengalaman dan kepakarannya sebab kalau kita teliti, Ahli Jawatankuasa Aduan, kalau 
bukan sama penting dan fungsinya, ia mungkin lebih penting daripada anggota 
suruhanjaya. Ini kerana Ahli-ahli Jawatankuasa Aduan ini, kalau kita baca seksyen 16(2), ia 
menerima aduan dan menilai aduan. Lepas itu ia menentukan jenis salah laku dan 
menjalankan penyiasatan awal. Jadi, sama ada suruhanjaya akan terus merujuk kes 
kepada pihak berkuasa tatatertib, pendakwa raya atau MACC, ia bergantung pada penilaian 
aduan itu oleh anggota Jawatankuasa Aduan.  



43 12.49 tgh. Menteri di Jabatan Perdana Menteri [Dato' Seri Mohamed Nazri bin Abdul Aziz]: [Ketawa] Pasal dua-dua yang bertanya tu, secara kebetulan pelajar dari Kolej Melayu Kuala Kangsar, sama dengan saya. Seorang prefect, seorang kena jambulah. Jadi, Yang Berhormat semua, semua pelantikan, amalan di negara Constitutional Monarchy, amalan kita, Constitutional Monarchy dan Constitutional Democracy. Sememangnya ada perimbangan apa yang ada kuasa pada Yang di-Pertuan Agong dan apa yang ada kuasa kepada Perdana Menteri. # 1250 Dari segi pelantikan, pelantikan itu dibuat oleh Yang di-Pertuan Agong atas nasihat Perdana Menteri. Maka kalau pelantikan itu berbentuk demikian, maka pembatalan juga adalah berbentuk demikian. Kemudian, cadangan ini sebenarnya kita tidak bersetuju dan ditolak atas hujah-hujah yang telah saya berikan sebentar tadi. Saya cuma hendak menambah iaitu Yang di-Pertuan Agong mempunyai kuasa di bawah undang-undang untuk melantik pesuruhjaya. Maka baginda sewajarnyalah mempunyai kuasa untuk membatalkan sesuatu pelantikan mengikut budi bicaranya atau the right to hire and fire. Itu biasa. Jadi, sebelum saya duduk Tuan Yang di-Pertua, saya hendak meraikan wakil-wakil daripada Parlimen Padang Rengas... [Tepuk] Telah datang untuk menyokong Ahli Parlimennya dalam membentang dan mempertahankan rang undang-undang. Terima kasih. Tuan Pengerusi [Datuk Dr. Haji Wan Junaidi Tuanku Jaafar]: Terima kasih. Sebelum saya minta Majlis bersetuju, saya beritahu kepada Yang Berhormat Tumpat bahawa pembezaan warna itu tadi kita putuskan pada Mesyuarat hujung tahun lepas. Apabila didapati ada sedikit kekeliruan di kalangan Ahli-ahli Yang Berhormat kerana kertas- kertas usul yang tidak berbeza, semua sama warna. Jadi, pihak pentadbiran bersetuju supaya kita cuba membezakan usul-usul yang berasingan supaya tidak mengelirukan Ahli- ahli Yang Berhormat. Ini cuba menolong dan membantu Ahli-ahli Yang Berhormat. Itu tujuannya yang sebenar. Jadi, tidak ada apa-apa Yang Berhormat. Walau bagaimanapun, saya akan beri balik kepada Setiausaha. Terima kasih. Ahli-ahli Yang Berhormat, masalahnya ialah bahawa pindaan yang dicadangkan oleh Yang Berhormat Sungai Siput dalam Kertas Pindaan hendaklah disetujukan. Pindaan dikemuka bagi diputuskan; dan tidak disetujukan Fasal-fasal 7 dan 8 diperintahkan jadi sebahagian daripada rang undang-undang. Fasal-fasal 9 hingga 21 [Pindaan] Puan Fong Po Kuan [Batu Gajah]: Tuan Yang di-Pertua, saya hendak bahas ya. Tuan Pengerusi [Datuk Dr. Haji Wan Junaidi Tuanku Jaafar]: Ada? 12.52 tgh. Puan Fong Po Kuan [Batu Gajah]: Ya. Terima kasih Tuan Yang di-Pertua. Saya ingin rujuk kepada fasal 16. Saya rasa saya juga sama prihatin kerana jawab berkenaan anggota Jawatankuasa Aduan ini. Ia adalah senyap berkenaan kelayakan, syarat-syarat, pengalaman dan kepakarannya sebab kalau kita teliti, Ahli Jawatankuasa Aduan, kalau bukan sama penting dan fungsinya, ia mungkin lebih penting daripada anggota suruhanjaya. Ini kerana Ahli-ahli Jawatankuasa Aduan ini, kalau kita baca seksyen 16(2), ia menerima aduan dan menilai aduan. Lepas itu ia menentukan jenis salah laku dan menjalankan penyiasatan awal. Jadi, sama ada suruhanjaya akan terus merujuk kes kepada pihak berkuasa tatatertib, pendakwa raya atau MACC, ia bergantung pada penilaian aduan itu oleh anggota Jawatankuasa Aduan.